[{"text_idx": "#000000", "text": "2030 Agenda betetzeko zehaztapen nahiz anbizio handiagoa eta finantzaketa egokia behar dituzten irakaskuntza-lanbidearen 24 erreforma"}, {"text_idx": "#000001", "text": "Hezkuntza Legea onetsi ondoren, Ministerioak elkarrizketa bat abiarazi du, UNESCOk eskatzen duen moduan, hezkuntza oso-osorik berrasmatu.. Horretarako, irakaskuntza-lanbidea erreformatzeko 24 proposamen egin ditu. Beraz, hausnartzeko unea da: nola izango dira gai etorkizuneko hezitzaileak euren ikasleek ahalik eta gehien ikasteko? Garrantzitsuena den hori ikasteko? Tokiko eta munduko errealitatean hiritar arduratsu, kritiko, kontziente eta parte-hartzaile bihurtuko dituen hori? Beraz, hamarkadako elkarrizketa hori da, Espainiako hezkuntza-sistemak 700.000 irakasle baino gehiago baititu Lehen eta Bigarren Hezkuntzan, baita 8 milioi ikasle inguru ere."}, {"text_idx": "#000002", "text": "Beraz, Ministerioak galdetu beharko luke zer behar duten irakasleek ikasle guztiek garapen jasangarria sustatzeko beharrezko ezagutza teoriko nahiz praktikoak eta gaitasunak lor ditzaten, besteak beste giza eskubideekin, genero-berdintasunarekin, bakearen eta indarkeriarik ezaren kulturaren sustapenarekin, munduko hiritartasunarekin, kultura-aniztasunaren balorazioarekin eta kulturak garapen jasangarriaren alde egindako ekarpenarekin lotutako hezkuntzaren bidez (4.7 xedean adierazten den moduan)."}, {"text_idx": "#000003", "text": "Hala ere, dokumentuaren hasieran Espainiako egungo lanbidea arautzen duten lege-esparruetan oinarritutako diagnostiko bat jasotzen da, eta 2021eko uztailean onetsitako Garapen Jasangarrirako Estrategiaren hutsunea sumatu dugu. Estrategia hori Ministerio guztien mahai gainean dago, eta Espainian 2030 Agenda betetzeko ibilbide-orria jasotzen du. Agendaren laugarren helburuak kalitateko hezkuntza aipatzen du, eta hori funtsezko eskubidea da pobreziatik irteteko, gainerako eskubideak oso-osorik erabiltzeko eta garapen jasangarriaren alde egiteko. 4.7 xedean aurreikusten denez, ikasle guztiek jaso behar dituzte garapen jasangarria hezkuntzaren bidez sustatzeko beharrezko ezagutza teoriko eta praktikoak, baita gainerako helburuak zeharka betetzeko ere. Beraz, beharrezkoa da irakasleen rolaz berriro hausnartzea Espainiako hezkuntza-sisteman, eta elkarrizketa hori, aspalditik eskatu arren, ez da oso argigarria proposamenei dagokienez. Izan ere, dokumentuan ez dira jasotzen forma emango dioten arau edo programak, proposamenez arduratuko diren agintaritza edo instantziak eta horien oinarria izango den memoria ekonomikoa. Herritartasun Globalerako Hezkuntza Eraldatzailearen aldeko Mugimenduak proposamenetako batzuk baloratu ditu, hezkuntza-elkarrizketan sakontzeko, eta irakasleen hasierako prestakuntzan eta etengabeko prestakuntzan oinarritutakoak jorratuko ditugu."}, {"text_idx": "#000005", "text": "Egungo sisteman, hezkuntzako gaitasunen banaketa erronka gehigarria da proposamen horiek praktikan jartzeko: ikastetxeek eta toki-erakundeek geroz eta gaitasun txikiagoa dute erabakiak hartzeko, eta askotan autonomia-erkidegoek atzera botatzen dituzte. Herritartasun Globalerako Hezkuntza Eraldatzailearen aldeko Mugimenduak Hezkuntza Ministerioari eskatzen dio erreforma-proposamenak zehazten jarraitzeko, 4.7 xedean identifikatutako erronkak kontuan hartuta anbizioak handitzeko, horiek aurrera eramateko beharrezko baliabideak mobilizatzeko eta gainerako hezkuntza-eragileak elkarrizketan sartzeko. Elkarrizketa konstruktiboaren alde egiten dugu, hezkuntza-sisteman lan egiten duten milaka irakasleek bat egin dezaten, euren gaitasunekin, 2030 Agendak adierazten dituen erronka globalekin."}, {"text_idx": "#000007", "text": "Eremu honetan, baliabide, dokumentu eta material ugari aurkituko dituzu hezkuntza eraldatzailerantz aurrera egiteko."}]